hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu es hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu en hu en en en en en en en en en en en en en en en en en en en en hu hu hu hu hu hu hu en hu hu hu hu hu hu hu hu hu sk hu hu hu hu hu hu hu hu hu hu hu hu
Németh Sándor (matematikus) – Wikipédia
Németh Sándor (Kolozsvár, 1938. december 31. –) matematikus, a Magyar Tudományos Akadémia külső tagja, Németh Júlia újságíró férje, Németh Sándor Zoltán matematikus apja.
1938. december 31. (83 éves)
A Wikimédia Commons tartalmaz Németh Sándor témájú médiaállományokat.
Ez a szócikk a matematikusról szól. Hasonló címmel lásd még: Németh Sándor (egyértelműsítő lap).
Az elemi iskolát anyai nagyszülei falujában, az Arad megyei Borossebesben végezte. Gimnáziumi tanulmányait Aradon, a Magyar Vegyes Líceumban (hajdani katolikus gimnázium, később 3-as Számú Középiskola) folytatta, és ott érettségizett 1956-ban. A kolozsvári Bolyai Egyetemen kezdte matematikai tanulmányait, tanárai Ney András, Maurer Gyula, Radó Ferenc, Gergely Jenő, Kalik Károly és Cseke Vilmos voltak, majd 1959-től az egyesített Babeş–Bolyai Tudományegyetem matematika-fizika szakán tanult és szerzett tanári oklevelet (1960-ban). Ezt követően a Román Akadémia kolozsvári fiókjának Számítási Intézetében dolgozott, emellett tanársegédként az egyetemen is oktatott. 1971-ben szerzett doktori címet. 1979-től a Matematikai Lapok szerkesztőbizottságában tevékenykedett. 1990-től a kolozsvári egyetem docense, majd 1995-től tanára. 2006-ban vonult nyugdíjba. 2007-ben a Magyar Tudományos Akadémia külső tagjává választották. Egyik alapító tagja volt az újjáalakult Erdélyi Múzeum-Egyesület Matematika és Informatika Osztályának.
Kutatási területe a nemlineáris funkcionálanalízis, approximációelmélet, topológia, illetve a rendezett vektorterek. A Csebisev-rendszerekkel kapcsolatban általánosította M. G. Krein tételét az úgynevezett Markov-bázisok létezésével kapcsolatban. Úttörő jellegűek a rendezett vektorterekkel, ezen belül a vektoriális konvexitással és minimalizálással kapcsolatos eredményei. Szükséges és elégséges feltételt adott Pareto-pont létezésére.
Tudományos dolgozatai (amelyeket Németh B. Alexandru néven jegyez) romániai, lengyel, jugoszláviai, angol, egyesült államokbeli és németországi matematikai folyóiratokban jelentek meg.
Valós analízis (egyetemi jegyzet), Ábel Kiadó, 2009
Komplex analízis I. (egyetemi jegyzet), Ábel Kiadó, 1. kiadás 2004, 2. kiadás 2010. (Bulboacă Teodorral)
Németh, A. B.; Németh, S. Z. Lattice-like subsets of Euclidean Jordan algebras. in Essays in mathematics and its applications, 159--179, Springer, 2016.
Németh, A. B.; Németh, S. Z. Isotonic regression and isotonic projection. Linear Algebra Appl. 494 (2016), 80--89.
Németh, A. B.; Németh, S. Z. Isotone retractions onto the positive cone of the ordered Euclidean space. in Mathematics without boundaries, 381--396, Springer, New York, 2014.
Németh, A. B.; Németh, S. Z. How to project onto an isotone projection cone. Linear Algebra Appl. 433 (2010), no. 1, 41–51.
Kramer, Horst; Németh, A. B. Supporting sphere for a special family of compact convex sets in the Euclidean space. Math. Pannon. 19 (2008), no. 1, 3–12.
Isac, G.; Németh, A. B. A relation between nuclear cones and full nuclear cones. Aust. J. Math. Anal. Appl. 2 (2005), no. 2, Art. 13, 10 pp.
Németh, A. B. The Fenchel-Young duality and the best approximation problem. Pure Math. Appl. 15 (2004), no. 1, 55–62 (2005).
Németh, A. B. Regular ordering and existence of minimum points in uniform spaces and topological groups. Positivity 8 (2004), no. 3, 305–313.
Németh, A. B. The facial structure of the finite dimensional latticial cone. Math. Pannon. 15 (2004), no. 2, 175–198.
Németh, A. B. Ordered uniform spaces and variational problems. Ital. J. Pure Appl. Math. No. 16 (2004), 183–192.
Németh, A. B. Characterization of a Hilbert vector lattice by the metric projection onto its positive cone. J. Approx. Theory 123 (2003), no. 2, 295–299.
Németh, A. B. On the interpolation shadow of a finite dimensional subspace of a normed space. East J. Approx. 8 (2002), no. 2, 145–150.
Németh, A. B. Ekeland's variational principle in ordered abelian groups. Nonlinear Anal. Forum 6 (2001), no. 2, 299–312.
Németh, A. B. Geometry of regular plane sets and Chebyshev system theory. Math. Pannon. 11 (2000), no. 1, 63–76.
Németh, A. B. A Chebyshev system approach to the boundary behaviour of the sublinear functions. Studia Univ. Babeş-Bolyai Math. 43 (1998), no. 4, 71–83.
Németh, A. B. Augmentation to a periodic Chebyshev system of three functions. Mathematica 40(63) (1998), no. 2, 259–267.
Németh, A. B. A Chebyshev system approach to the boundary behaviour of the sublinear functions. in: Approximation and optimization, Vol. I (Cluj-Napoca, 1996), 323–326, Transilvania, Cluj-Napoca.
Németh, A. B. On two notions of generalized convexity and the boundary behaviour of the bivariate convex functions. Pure Math. Appl. 6 (1995), no. 2-3, 251–271.
Németh, A. Convex operators: some subdifferentiability results. Optimization 23 (1992), no. 4, 275–301.
Isac, George; Németh, Alexandru B. Isotone projection cones in Euclidean spaces. Ann. Sci. Math. Québec 16 (1992), no. 1, 35–52.
Isac, G.; Németh, A. B. Isotone projection cones in Hilbert spaces and the complementarity problem. Boll. Un. Mat. Ital. B (7) 4 (1990), no. 4, 773–802.
Isac, G.; Németh, A. B. Projection methods, isotone projection cones, and the complementarity problem. J. Math. Anal. Appl. 153 (1990), no. 1, 258–275.
1967 és 1974 között írt verseit 2015-ben és 2017-ben adta ki Kolos Kosbor néven.[1]
Bagolyköpet, Kolozsvár, 2015, 206. o. ISBN 978-973-0-20443-8
Tudományom:, Kolozsvár, 2017, 88. o. ISBN 978-973-0-25770-0
A két kötet versei interneten is elérhetők.[2]
↑ Mélyinterjú a költővel, aki nincs, Online hozzáférés
↑ Kolos Kosbor versei
Akadémiai külső tagságára történő ajánlás (pdf). [2016. március 6-i dátummal az eredetiből archiválva]. (Hozzáférés: 2009. október 3.)
Romániai magyar irodalmi lexikon: Szépirodalom, közírás, tudományos irodalom, művelődés IV. (N–R). Főszerk. Dávid Gyula. Bukarest: Kriterion; Kolozsvár: Erdélyi Múzeum-Egyesület. 2002. ISBN 973-26-0698-3
„Oláh-Gál Elvira beszélgetése Németh Sándor matematikussal”. Székelyföld, 2008. (Hozzáférés ideje: 2009. október 3.)
Am. Math. Soc. MathSciNet adatbázis honlapja
Erdélyi magyar matematikusok és informatikusok listája
A lap eredeti címe: „https://hu.wikipedia.org/w/index.php?title=Németh_Sándor_(matematikus)&oldid=24499128”
Utoljára szerkesztve 2021. december 23., 13:23-kor
A lap utolsó módosítása: 2021. december 23., 13:23
A lap szövege CC BY-SA 3.0 alatt érhető el, ha nincs külön jelölve.